Արտակը ծնվել է Ստեփանակերտում: 6 տարեկանում` 1995 թ., իրենց բակում ականի պայթյունից ամբողջովին կորցրել է տեսողությունը: Ավարտել է Երևանի պետական համալսարանի քաղաքագիտության բաժնի բակալավրիատը և կոնֆլիկտաբանության բաժնի մագիստրատուրան: Սովորել է Սալոնիկի (Հունաստան) Ալեքսանդրի անվան տեխնիկական կրթական ինստիտուտում, Լոնդոնի համալսարանական քոլեջի սլավոնական և արևելաեվրոպական ուսումնասիրությունների դպրոցում: Ուսմանը զուգահեռ աշխատել է նաև մի շարք թերթերում ու վերլուծական կենտրոններւմ, եղել է ՀՀ Ազգային ժողովին կից երիտասարդական խորհրդարանի անդամ, ՀՀ նախագահին կից Հանրային խորհրդի անդամ: Մեզ հետ զրույցում պատմում է իր կրթական և մասնագիտական փորձի մասին: